
Gratis 


r fattigdom en forbrydelse? Ja, 

fattigdom er en forbrydelse. Eller 

rettere sagt, så længe staten er i 
stand til at forsvare uligheden er det en 
forbrydelse at forsøge at afhjælpe sin 
egen fattigdom. Det kan ikke være 
andet, for hvis det ikke længere blev 
straffet, ville samfundet kollapse. Så ville 
de fattige simpelthen tage hvad de 
behøver dér hvor det findes, og det 
findes til overflod hos de rige. Staten er 
til for at beskytte de priviligerede mod 
dem de udnytter. Den fastslår hvem som 
har ret og hvem som har uret, og danner 
love som bolværk mod anarkiets 
storslåede lighed, hvor hvem som helst 
blot kan tage, hvad de vil. Forbryder er 
du kun i forhold til loven og moralen. 
Går staten — moralens opretholder — 
under, da går forbryderen samme vej. 

Så længe der er ulighed vil de fattige 
forsøge at udligne denne ulighed, hvad 
enten det er ulovligt eller ej, og hvem 
kan sige, at de ikke burde gøre det? Det 
handler alene om magt, ikke om ret. De 
rige holder på deres ejendom og 


tryghed, og det burde ikke overraske 
nogen — vi bebrejder dem det ikke, og 
beder dem ikke om at give os noget. Når 
de er så kæphøje at de kriminaliserer 
fattigdommen selv, er det alene vores 
fejl, fordi vi endnu ikke har besluttet os 
for at kværke dem og ekspropriere deres 
ejendom. 

I forbindelse med al den seneste tids 
snak om udenlandske tiggere og 
»utryghedsskabende lejre«, er det 
fristende at gå med på venstrefløjens 
insisteren, at fattigdom er et socialt 
problem; et problem som bør helbredes 
og ikke straffes. Men i denne form er 
helbredelsen ikke anderledes end 
straffen. Begge søger de at bevare 
samfundet; den ene ved at undertrykke 
fattigdommen, den anden ved at 
afhjælpe den. Det som forener de to 
perspektiver er lovlydigheden. Staten 
skal stå som formidler af goderne og 
udmåle straffen for uretmæssigheder. 
Forbryder er enhver som gennem egen 
kraft forsøger at omfordele lidt af 
verdens rigdom. 


Et andet vigtigt aspekt i sagen om 
udenlandske tiggere, er selvfølgelig den 
mulighed den giver for endnu en gang at 
forstærke opdelingen mellem 
»danskere« og de andre, de udefra- 
kommende — de uretmæssige. På 
samfundets bund opfordres alle til at 
forbinde sig til nationens sag frem for til 
deres ulykkesfællers, mens de prog- 
ressive ejere boltrer sig i en kapitalistisk 
internationalisme, hvor grænser blot er 
en del af spillet, og til og med en 
forretningsmulighed. Kun de mest 
reaktionære elementer blandt herskerne 
drømmer stadig om nationer og grænser. 
Blandt samfundets arbejdende og 
arbejdsløse masser, blandt os som intet 
har at vinde på disse drømme, er de så 
meget desto mere udbredte. 

Politikernes udsagn om sagen har ikke 
ladet noget tilbage at ønske. Fra bøder 
over fængsel og til krav om umiddelbar 
udvisning, og med en karakterisering af 
»romaer« som ingen sætter 
spørgsmålstegn ved, har raseriet fra høj 
til lav været så godt som grænseløst. I 
raseriet mod dem som er lavere i 
hierarkiet renser hele samfundet sig for 
sin skyld og magtesløshed. Uden sine 
udstødte syndebukke er samfundet 
hjælpeløst, og bliver de væk, må det 
hurtigt opfinde nogle nye. Derfor er det i 
forbindelse med den nye hastelov om 
tiggeri — som indebærer to ugers 
ubetinget fængsel for at tigge på 
bestemte pladser (togstationer, 
indkøbscentre, etc.) — ikke andet end 
hykleri når politikerne bag loven 
beklager, at den rammer danske så vel 
som udenlandske tiggere. Denne 
opportunistiske medfølelse er 
selvfølgelig rent spil for galleriet, og har 
ingen konsekvenser for den førte politik. 
De »danske« hjemløse forbliver et kort i 
ærmet, som kan spilles hvis der i 
forbindelse med nye lovstramninger 
savnes udefrakommende syndebukke. 
Der skal ikke regnes med nogen nåde fra 


samfundets side, hvis det bliver deres tur 
til at spille den rolle. 

Den gode borger er det bedste værn 
mod statens opløsning, og den gode 
borger er netop den som viderefører 
statens moralske værdier. Lovlydige 
arbejdere er de værste i denne 
henseende. De er de første til at trampe 
på dem som er lavere i hierarkiet. De har 
glemt at kampen for de vilkår som de i 
dag arbejder under, er resultatet af en 
lang kamp som ofte forbrød sig mod, 
hvad samfundet anså for at være 
retmæssigt. Ved fagforeningernes og 
socialdemokratiets triumf har de 
forbundet sig til det nationale frem for 
det internationale, til sine herskere frem 
for til sine lidelsesfæller, og til det 
lovlige frem for det forbryderiske, dvs. 
det som bryder med samfundsordenen. 
Dagens ærlige arbejder er en papegøje 
som ordret gentager hvad politikerne 
udbasunerer i medierne; »utrygheds- 
skabende tiggeri«, etc., og afskyr den 
kriminelt fattige, mens forbilledet er de 
legitime røvere som fylder kontorene 
hos fagforeninger og politiske partier. 
Hvad angår al snak om utryghed, så må 
vi blot endnu engang konstatere, at et 
ords betydelse kan forvanskes til det 
ukendelige. Hvem kan gøre krav på at 
være utryg? Den som fra nat til nat må 
se sig om efter et sted at sove, som kan 
se sine få ejendele blive ødelagt eller 
stjålet af politiet, og som kan kastes i 
fængsel eller til og med ud af landet, 
eller den som fra sit stabile og regel- 
mæssige liv må ærge sig over at se 
fattigdommen i sin nærhed? 

Oprøret mod det bestående samfund er 
en uendelig række af forbrydelser mod 
alt hvad der er helligt og lovligt. I 
forbrydelsen hævder det oprørske 
individ sig overfor det hykleriske og 
rådne samfund. Strammes loven, da 
findes der også en mulighed for at 
udvide oprøret mod lovens og moralens 
verden. £ orkan 


Portræt af en ganske almindelig politiker 


orten Messerschmidt gjorde det 
klart for alle og enhver i 
begyndelsen af juni, at han 


maser sig tilbage, ind på den politiske 
scene — fortsat som en del af vinder- 
holdet, det racistiske DF. Denne kends- 
gerning berettede DR om med en artikel, 
og her fik Messerschmidt mulighed for 
selv at tilkendegive, hvordan 
schmidtstormen imod ham havde haft en 
så negativ indvirkning, at han måtte 
tage sygeorlov. Messerschmidt blev 
ellers snuppet i, hvad måtte synes helt 
normalt for de fleste af os: han passede 
blot sit fedt betalte job som 
(levebrøds)politiker via den sædvanlige 
rutine bestående af løgne, manipulation, 
benægtelser og grådighed. 

Det kommer aldrig som en 
overraskelse, hvor øretæveindbydende 
enhver politiker er, men det gør det ikke 
mindre morsomt, når dennes hykleri og 
ækelhed bliver synliggjort — og så af 
politikeren selv! Messerschmidt 
udtrykte sig således: »Jeg havde 
overvejelser, om jeg skulle stoppe helt i 
politik. Men når der er så mange 
mennesker, der har stemt på en, ville det 
være forkert, at en sag, der indtil videre 
kun er beskyldninger, skulle stå i vejen 
for, at jeg fører politik.« Han bruger den 
såkaldte demokratiske pligt som 
baggrund for sin fortsatte politiske 
karriere. Et antal frihedsfjendske (og 
forvildede?) mennesker har peget på 
ham som deres personlige undertrykker, 
og derfor er det jo imod deres interesser, 
hvis han ikke gør sin pligt og 


repræsenterer disse, samtidig med at 


han af staten modtager et carte blanche 
til at undertrykke alle på sin vej med sin 
modbydelige, politiske eksistens. 

Længere nede i artiklen erklærer 
Messerschmidt: »Det er mit ansvar, hvad 
der er foregået i Meld [højreorienteret 
politisk alliance i EU, red.]. Der er begået 
fejl, det er jeg enormt ked af. Det har 
ikke været min intention. Men det er 
vigtig[t], når man taler om svindel og 
misbrug af midler, at huske på, at det her 
er politiske aktiviteter, og ikke 
kriminalitet.« 

Idioten fortsætter her, til vor alles 
glæde, med at slå fast, hvordan der synes 
at være afgørende forskel på »politiske 
aktiviteter« og »kriminalitet«. Det er 
lattervækkende tiltrængt at høre en af 
vor repræsentantspader udtrykke, 
hvordan der i bund og grund ikke findes 
politisk motiveret kriminalitet — det må 
være enten eller! Skide være med det 
faktum, at han så angsten knager 
udelukkende udtrykker sig således for at 
undgå kriminalisering, og skide være 
med at vi aldrig nogensinde bør tage 
noget som helst til efterretning, hvad 
sådan en forbandet pestilens måtte 
melde ud. Loven f.eks. er guld for de 
magtfulde, det ved vi, det ved han, og 
det må aldrig glemmes i kampen for 
dens afskaffelse, skønt det på basis af 
hans udtalelser lyder som om, han 
ængsteligt kryber for den. Skulle det 
mod alle odds ende med, at han 
”nedværdiges' til at omgås os andre, så 
ville naturen måske gå sin gang og gøre 
en ende på hans selvpåførte og udøvede 
lidelser. 


Messerschmidt er et eksempel på 
enhver politiker. Det kan og bør ikke 
komme bag på nogen, at de opfører sig 
på denne måde. Det betyder også, at 
man skal tage dem, politikerne, for hvad 
de er, og ikke en skid andet. 
Messerschmidt er som eksempel (endnu) 
et skræmt lorteindivid, der brændende 
ønsker at få afstemt sin magtliderlighed 
og grådighed gennem et politisk 
erhverv. Selv hans vej tilbage på podiet 
er så klamt strikket sammen, som vi kun 
kunne forvente det: han tager ansvaret 
for de fejl, der er begået, hvilket 
pludselig får ham til at fremstå som en 
slags helt, der tager én for holdet. Han 
erkender det, der er allermindst 
strafbart, eller måske ikke strafbart 
overhovedet, men bare det at han 
erkender et eller andet indgyder 
troværdighed og integritet. Han afviser, 
at det var hans intention, hvilket juridisk 
set er relevant, men i praksis komplet 
ligegyldigt, idet intention fastsættes af 
dommeren og anklageren, og ikke den 
anklagede. Dette tiltag kan dog hjælpe i 
forhold til den offentlige opinion. Han 
udtrykker, at han ikke kan udelukke 
flere EU-relaterede skandaler og spiller i 
den forbindelse fake news-kortet, der er 
en strategi med vind i sejlene i disse 
tider: »Med den kreativitet, som pressen 
anvendte [...], kan man ikke være sikker 
på noget som helst.« Her skal vi tænke, 
at med alle de løgne, vi konstant 
bombarderes med i alle de forskellige 
medier, så hvorfor ikke også løgne mod 
Morten Messerschmidt? Det kunne da 
godt være? 


At Messerschmidt er en forbandet og 
udnyttende svindler, og smilende havde 
udeladt denne tilbøjelighed på 
valgplakaten, dengang han som alle 
andre politikere lovede guld og grønne 
skove, og efterfølgende gav alle naive og 
såkaldte demokratiske vælgere en stor 
fed fuckfinger, lader til at passe godt ind 
i det autoritære, elitepolitiske pisse- 
system. Med en af verdens højeste 
stemmeprocenter, lader mange stemme- 
berettigede i Danmark endda til gang på 
gang at hylde en sådan adfærd. Men hvis 
dette ikke er tilfældet, folkens, så læg 
den fucking stemmeseddel på hylden, og 
det kan ikke gå hurtigt nok! 

Politikeren skal eksponeres for det, 
politikeren er, og når vedkommende — 
som f.eks. Messerschmidt — tager aktiv 
del i denne eksponering, siger vi sgu 
ikke nej tak. På den måde kan vi også » 

Fortsættes på side 3. 


Den kvælende moral 


et er med meget stor sikkerhed 

at jeg antager at du, kære læser, 

har hørt udtrykket »vold avler 
vold« flere gange igennem dit liv, måske 
fra dine forældre da du var lille, måske 
fra andre steder — men i sidste ende, er 
det højst sandsynligt blevet en 
grundsten for dit verdenssyn: hvis vi 
skal kunne agere sammen som 
mennesker, så må vi ikke begå vold mod 
hinanden. Meget langt hen ad vejen er vi 
enige, du og jeg, men der kommer et 
punkt hvor vi er nødt til at skilles, og 
erklære os uenige. 

Sidste januar sprang der er en debat 
op, som kom på hele verdens læber: Er 
det i orden at slå nazister? Denne debat 
opstod efter den amerikanske nynazist 
Richard Spencer fik en knytnæve 
serveret på direkte TV, en video som 
efterhånden er blevet spredt vidt og 
bredt. Stort set alle undtagen de 
venstreradikale sprang som trolde frem 
af deres æsker og sang i kor: »vold avler 
vold!«, som om det i sig selv var 
nådestødet som satte hele den debat på 
plads. Mens de venstreradikale frydede 
sig over at se Richard Spencer blive 
klasket én over kæben — og naturligvis 
lavede utallige memes ud af videoen — så 
findes der dog her en dybere, mere 
samfundsomvæltende debat, som kræver 
nærmere inspektion. 

Personligt, når jeg hører nogen sige 
»vold avler vold« til mig, føler jeg mig 
sjældent stødt på nogen anden måde end 
hvis en kristen sagde til mig at mine 
handlinger ville sende mig i helvede, 
eller hvis en hippie påstod at de ville 
forurene min aura. Denne klamren til 
oldgamle floskler — »vold avler vold«, 
»det er forkert at stjæle«, »du må ikke 
lyve«, etc. — er i mine øjne blevet til en 
religion for mange mennesker i dag, 
oftest dem som ligger i midten af det 
politiske spektrum (men der er nu også 
mange venstreradikale som end ikke har 
kunnet ryste dem af sig). Disse 
konstateringer er blevet et default for 
mange, når man debatterer f.eks. om 
man må slå nazister, uden overhovedet 
at bare forsøge at se nogen nuancer i 
situationen — disse konstateringer er 
altså blevet absolutte, altomfattende, og 
endelige. Så snart de er ytret, er debatten 
overstået. 

Men hvad mener jeg med nuance? 
Kort og godt, så mener jeg at man bør 
lægge de absolutte konstateringer fra 
sig, og i stedet agere ud fra hvad du 
mener vil lede til et bedre samfund for 
os alle. Forstil dig følgende scenarie: det 
er mørkt, du bevæger dig hen ad en 
ensom gade, og ser en person blive 
overfaldet ikke så langt fra dig. 
Vedkommende råber efter hjælp, og nu 
tænker du sikkert at du bør redde 
vedkommende fra at blive overfaldet -— 
men avler vold ikke vold? Hvis du 
mente dette ærligt, så ville du forsøge at 
standse bøllen ved at tale ham eller 
hende fra at overfalde offeret, men 
inderst inde ved du nok godt at det er 
nået til et punkt hvor din tale ikke kan 
gøre nogen forskel; næ, du kunne rent 
faktisk ende med selv at komme i 
problemer. Hvis du er fornuftig, bruger 
du naturligvis vold til at holde offeret fra 
at blive overfaldet. Altså har din vold 
sikret en generel formindskelse i vold — 
det vil sige, den vold der kunne have 
forekommet er blevet standset, fordi du 
valgte at bruge vold. Og er det ikke i 
direkte modsætning af den oldgamle 
sang »vold avler vold«? 

Det præcis samme kan siges om at slå 


nazister. Richard Spencers eksempel er 
måske et dårligt et, fordi det enkelte slag 
mod ham nok ikke gjorde den store 
forskel, men hvis man snakker om større 
bevægelser, som f.eks. de antifascistiske 
bevægelser som voldeligt holder nazister 
fra at marchere på gaden, så er det en 
næsten direkte sammenligning. 
Nazisters vold kan være lige så personlig 
som ovennævnte eksempel med 
voldsmanden, men i dens værste og 
mest apokalyptiske udformning, er 
volden strukturel; den er lovliggjort, den 
er samfundsomspændende, og den er 
langt, langt mere dødbringende. Enhver 
som kender til Europas historie, især 
omkring 1939-45, vil nok ikke betvivle 
denne konstatering. Altså er 
antifascistisk vold mod nazister et 
langsigtet projekt som søger at forhindre 
en langt større og langt blodigere 
udfoldelse af vold, ved at voldeligt 
sparke nazister ud af deres — og vores — 
samfund; en platformsbenægtelse. 

Om disse aktioner har været effektive i 
at platformsbenægte nazisterne, er et 
spørgsmål man skal stille de individuelle 
aktioner — nogle har været mere 
effektive end andre. Det er netop 
effekten af disse aktioner vi bør 
diskutere, evaluere, og revidere, frem for 
at erklære aktionen som helhed moralsk 
forkastelig. For er det forkert at begå 
vold? I grove træk, ja. Men kan det være 
med til at undgå yderligere vold? Uden 
tvivl. 

Vold er naturligvis ikke det eneste 
moralske problem som man som 
venstreradikal ofte støder ind i. Hvad 
med sådan noget som at stjæle? Der er 
nogle der vil mene at det at besætte et 
hus for at give hjemløse husly er at 
stjæle — og ja, hvis man er tilhænger af 
sådan noget som privat ejendomsret, så 
er det vel at stjæle. Det samme kan siges 
om en sulten person med tomme 
lommer som vælger at stjæle noget mad 
fra et supermarked. Er det moralsk 
forkasteligt? Ja, hvis man mener at det at 
stjæle er forkert, punktum. Men at kalde 
det moralsk forkasteligt bare fordi det 
kvalificerer som at stjæle, er at opgive 
enhver form for nuanceret analyse af 
situationen, og bare gylpe den gamle 
remse som dine forældre har lært dig op: 
»det er forkert at stjæle.« Det dræber 
enhver form for fremskridt i vores 
forståelse af hvad der er moralsk og 
umoralsk, og fremstiller dig kun som 
doven og ude af stand til at tage en 
egentlig politisk position. Det er 
centristens og den moderates go-to 
diskussionsdræber, så snart de bliver 
udfordret med noget mere fundamentalt. 
Trist og ironisk, når det ellers er dem 
som så tit taler om hvor vigtigt det er at 
vi lytter til hinanden; ytringsfrihed og 
alt det der. 

Men kære centrist, der er en ting du 
glemmer. Hvis du virkelig mente at vold 
og tyveri var moralsk forkasteligt, så 
ville du være anarkist sammen med 
resten af os. Hvad du ikke lægger mærke 
til, er at alle dine stålstærke idealer om 
morale pludselig forvandles til gummi 
når det er staten som udøver disse 
moralske forkasteligheder. Lad os 
endelig tage det ovennævnte eksempel 
med det besatte hus igen: i kraft af at 
besætterne gør noget som ikke er tilladt 
ifølge loven, så tager det ikke lang tid 
før staten gerne sender sit politi ind for 
voldeligt at sparke både besætterne og 
de hjemløse ud af det besatte hus. Det er 
vel i allerhøjeste grad at bruge vold til at 
påtvinge folk statens egne politiske 


Orkanen 


meninger, men den glade 
centrist vender gerne et 
blindt øje til, for det er jo 
legitimeret. Ja, 'legitimeret" 
er så sandelig 
nøgleordet her. Så 
snart det står i en 
lovparagraf, så er alt 
tilladt og accepteret. 
I kraft af at centristen og den 
moderate vender et blindt øje 
til statens vold, tyveri, og løgne, men 
ivrigt indgår i en heksejagt mod deres 


medmenneskers brug af samme, er den 
moralske borger blevet statens sr 


bedste allierede. Du, kære 

moralske menneske, har forvandlet 
dig selv til en del af statens glemte og 
gennemsigtige politikorps: moral- 
politiet. Du tænker ikke på nuance og 
kontekst, men følger moralens love 
præcis som enhver anden officer ville 
følge statens nedskrevne love: 
tankeløst, men ivrigt. Selvom du uden 
tvivl mener, at du er et tolerant og godt 
menneske, er din klamren til moral i sig 
selv en form for intolerance; måske 
endda den mest reaktionære og 
lammende af slagsen. Så længe du 
bygger dit verdenssyn og dine 
handlinger på hvad der er ”moralsk 
korrekt”, frem for hvad der vil skabe en 
bedre verden for os alle, vil du for evigt 
opretholde en verden af undertrykkelse, 
uretfærdighed, og ulighed. 

Hvad med sådan noget som krig? At 
blive vred over at Richard Spencer fik en 
knytnæve hen over kæben, men at 
trække på skuldrene når civile bliver 
bombet i stykker i Mellemøsten, må da 
være den allerhøjeste grad af 
virkelighedsfornægtelse. Tyveri laver 
staten jo også masser af, når den stjæler 
olie fra de områder som den nu hærger 
med bomber. Men sagen, som jeg 
personligt ser den, er ret ligetil: det er 
blot fordi at det kære moderate 
menneske befinder sig et lunt og dejligt 
sted i den kapitalistiske sfære, og ikke 
finder nogen personlig grund til at rykke 
sig ud af sit magelige sæde og tage 
egentlig stilling til nogen af de reelle 
uhyrligheder der foregår ude i verden — 
det er jo så fjernt, så gigantisk, så 
hvordan i alverden skal man 
overhovedet begynde at angribe det? 
Næ, så er det nemmere at gribe de 
lavthængende frugter, og skrive et 
Facebook opslag om de fandens 
autonome som har smadret vinduerne i 
endnu en bank — også selvom selv 
samme bank har investeret i olierør i 
Dakota som risikere at forurene vandet 
for utallige mennesker. 

Så hvad er det, helt konkret, som 
adskiller det moralske menneske fra os 
anarkister? Kort sagt, er det vores vej til 
forandring. Det moralske menneske ser 
forandring i den morale som det har lært 
siden barnsben: hvis vi blot alle bliver 
enige om ikke at stjæle, ikke at begå 
vold, og ikke at lyve, så er utopien 
opnået. Anarkisten, til gengæld, ser sin 
utopi foran sig, og skaber den allerede i 
dag — anarkisten venter ikke på at 
moralen bygger vejen til en bedre 
verden; anarkisten bygger den med sin 
egne hænder, her og nu. Hvis der er 
tusindvis af hjemløse mennesker og 
tusindvis af menneskeløse hjem, så 
forener anarkisten de to; hvis der er 
mennesker som sulter på gaden og 
supermarkeder som hellere vil smide 
deres mad ud end give til de sultne, så 
tager anarkisten uden at spørge om lov; 
hvis anarkisten ser for sig en verden fri 


for nazister, så gør anarkisten præcis 
hvad der skal til for at skabe den verden, 
om det så er med knyttede næver og 
maskering, og han/hun gør det i dag! 
Anarkisten ser problemet, river det op 
ved roden, og venter ikke på tilladelse 
fra gud, stat, eller moral — det moralske 
menneske, til gengæld, håber på at 
problemet går sin vej, hvis bare vi 
opfører os pænt. 

Hvad vi som anarkister som oftest har 
anerkendt, er at staten har et monopol 
ikke blot på vold, men på moral som 
helhed. Staten besidder magten til at 
begå stort set alle former for umoralske 
handlinger — alt fra massemord til tortur 
til tyveri — uden revselse, mens vi, de 
menige mennesker, er påtvunget lænker 
som holder os lydige, rolige, og 
medgørlige. Denne moral holder os fra 
at opnå egentligt revolutionært 
potentiale, fordi vi bilder os selv ind at vi 
skal følge nogle opfundne og imaginære 
retningslinjer, og derfor ikke vover at 
bevæge os ind i farligere territorium — 
men lad mig sige dig dette, kære ven, det 
er i dette territorium, at reel og 
vedvarende forandring findes. Min 
opfordring kan ikke gøres mere klar: 
frigør dig! Frigør dig fra de dogmer om 
moral som efterhånden er blevet intet 
mindre religiøse end alle andre 
religioner, med staten som dens kirke. 
Fokuser ikke på hvad der er ”moralsk 
korrekt”, men på hvilken verden du 
ønsker at skabe: hvis det påtvinges af 
dig at spytte på ytringsfriheden for at 
undgå at nazister tager magten igen, så 
spyt løs! De moralske mennesker vil 
muligvis se ned på dig for at træde på 
deres moralreligion, men det er højst 
sandsynligt kun fordi de personligt ikke 
ville lide særligt meget under et nazi- 
regime; eller, i hvert fald tror de ikke de 
ville, fordi de nok lider af en eller anden 
form for historisk amnesi. 

Hvad der er rigtigt og hvad der er 
forkert” skal ikke bestemmes af disse 
oldgamle og oversimplificerede remser, 
men af hvad du ved vil resultere i et 
bedre samfund i sidste ende — for »vold 
avler vold«, »det er forkert at stjæle«, og 
»du må ikke lyve« har desværre kun 
resulteret i statens monopol på disse 
selvsamme ting. Disse remser er 
uddaterede — hvis de nogensinde har 
været andet — og fortjener intet andet 
end en plads i samfundets glemmebog. 

Frigør dig. € 

Vaskebjørn 


København. 1. marts sagen. 

Den 13. juni fik fire af de fem 
varetægtsfængslede forlænget 
sin fængsling med fjorten dage, 
mens en af dem blev løsladt på 
grund af sin unge alder. I løbet af 
ugen blev endnu en anholdt og 
varetægtsfængslet. Den løsladte 
af 13. juni blev varetægts- 
fængslet igen efter et par dage. 


Politiet har også afhørt andre 
angående sagen. Udover 
sigtelser for at kaste ting efter 
politiet og bygge barrikader, er 
der er kommet erstatningskrav 
for smadrede ruder hos Danske 
Bank og Arbejdernes Lands- 
bank, samt for graffiti. Beløbene 
ligger mellem 17.495 og 105.000 
kr. D. 27 juni fik fire af de fængs- 


lede igen forlænget sin 
fængsling, to af dem med to 
uger, de to andre indtil august 
hvor de skal stilles for retten. Vi 
må ikke glemme at det stadig er 
vigtigt at vise solidaritet med 
dem alle. Seneste nyt inden 
Orkanen gik til trykken: fire af 
de fængslede er blevet løsladt 
indtil retssagens begyndelse. ouk 


Tyskland, Aachen, 7. juni.l en 
retssag rettet lige så meget imod 
anarkistiske ideer, som imod 
forbrydelsen de var anklaget for, 
er en kammerat blevet idømt 7% 
års fængsel for et røveri begået 
mod PaxBank (ejet af den 
katolske kirke) i 2014 i den tyske 
by Aachen. En anden kammerat 
blev frikendt. Under sagens gang 


lagde anklagemyndigheden ofte 
vægt på de anklagedes 
forbindelse til anarkistiske 
kredse. Solidariteten med de 
anklagede er blevet vist på 
mange måder: Bl.a. ved vilde 
demonstrationer, ildspåsættelser, 
vejblokader, bannere og 
spredning af information. oir 
Læs mere her: solidariteit.noblogs.org 


Veganarkisme nu! 


Je færdes dagligt omkring de 


mennesker jeg grundlæggende har 
mest tilfælles med i denne verden, 
anarkisterne. Folk, som mig selv, der 
bruger de fleste af deres vågne timer på 
at rette skarp kritik mod, og brændende 
ønsker en total opløsning af, bl.a. 
hierarkier, magtstrukturer, og 
unødvendig vold og drab på individer. 
På trods af dette, finder jeg ofte mig 
selv i mere eller mindre ophedet 
diskussion med mange af mine 
kammerater, om hvorvidt det er okay, at 
undertrykke ikke-menneskelige dyr. 
Brian Dominick skrev i 1997 et essay 
ved navn Animal liberation and social 
revolution, og formulerede i den 
forbindelse begrebet »veganarchism«. 
Jeg var anarkist inden jeg blev 
veganer, og i dag kan jeg umuligt være 
det ene uden det andet, for som 
Dominick skriver i sit essay: »Jeg er 
veganer fordi jeg har medfølelse med 
dyrene; jeg ser dem som individer med 
værdi ikke ulig mennesker. Jeg er 
anarkist fordi jeg har den samme 
medfølelse med mennesker, og fordi jeg 
nægter at stille mig tilfreds med 
kompromissøgende perspektiver, 
halvhjertede strategier og forræderi mod 
målene. Som radikal, er min tilgang til 
dyre- og menneskefrigørelse uden 
kompromis: total frihed til alle, ellers.« 
Antropocentrisme er en af årsagerne 
til, at de fleste mennesker mener, at 
undertrykkelsen mod dyr er acceptabel. 
Det er et syn på os selv og verden 
omkring os, som hænger sammen med 
kapitalismen, den ene kan ikke eksistere 
uden den anden. Dette menneske- 
centrede syn refererer til at mennesket 
(jordens hersker?) er mere værd end 
andre dyr og natur; sidstnævnte har kun 


værdi så længe de kan udnyttes og 
profiteres på af det kapitalistiske system, 
og menneskerne der opretholder og 
forstærker det. Andre dyr og natur 
bliver instrumenter uden deres egen 
iboende værdi, og bliver gjort til noget 
som er adskilt fra os. Men vi er ikke 
adskilt fra naturen — vi er en del af den, 
og på mange måder er vi ikke forskellige 
fra andre dyr. 

I en selvforstærkende kombination af 
undertrykkelse, ligegyldighed og 
grådighed er det animalske landbrug 
f.eks. den ledende årsag til artsudryd- 
delse, døde havområder (såkaldte ocean 
dead zones), vandforurening og 
habitatødelæggelse. Når skovene bliver 
fældet, primært for at kunne dyrke 
sojabønner til fodring af landbrugsdyr 
og gøre plads til kvægopdræt, så rammer 
det i første omgang de dyr som bor i 
skovene, dernæst de mennesker som 
lever af, i og omkring disse skove (iflg. 
WWE ca. 1.6 milliarder mennesker). For 
slet ikke at tale om klimapåvirkningen, 
hvor skovfældning anslås at være årsag 
til omkring 15% af udledningen af 
drivhusgasser. Skovfældning er bare ét 
eksempel på, hvordan antropocentrisme, 
kapitalismens menneskebaserede 
undertrykkelse og ødelæggelsen af 
naturen hænger uløseligt sammen med 
undertrykkelsen af mennesker. 

Så når vi distancerer os selv fra andre 
dyr og naturen, distancerer vi os 
samtidig fra os selv. 

Sandheden er, at de fleste mennesker 
overhovedet ikke har overvejet om det 
egentlig er i orden at yde vold mod 
andre individer (de andre dyr), for 
smagens, tøjets, sofaens, 
underholdningens eller shampooens 
skyld. Ligesom alle andre former for 
undertrykkelse, f.eks. racisme, sexisme, 
heterosexisme osv., så er speciesisme 
(artsdiskrimination) også en tillært 

undertrykkelsesform, som først skal 
udfordres af et mindretal, førend den 
kan kæmpes imod af majoriteten 
(dermed ikke sagt, at det endnu er 
tilfældet med andre former for 
undertrykkelse, men disse er 
almindeligvis kendt af folk). Vi bliver 
hverken født som speciesister eller 
sexister osv., det er alt sammen noget vi 
bliver fodret med igennem vores kultur, 
som normaliserer undertrykkelse. Og 
hvad enten vi snakker om patriarkatet 
eller dyreudnyttelsesindustrierne, så er 
det i kapitalismens interesse, at det 
etablerede forbliver som det er. 

En bygning har fucking flere 
rettigheder end en ko! Så når jeg hører 
mine kammerater råbe op om, hvor 
meget vi foragter ejendomsretten, at 
ejendom er tyveri, hvordan kan man så 
ikke, som et fucking minimum, stoppe 
med at give støtte til nogle af de største 
kapitalister der profiterer allermest på at 
gøre individers liv til en ting uden værdi 
i sig selv!? 

Mennesket har som bekendt aldrig 
skyet nogen midler for at opnå profit og 
magt, koste hvad det vil i form af liv. 

At mange anarkister ikke har taget det 
naturlige skridt væk fra endnu en massiv 
form for undertrykkelse, magthierarki, 
og voldspsykopati, selv når de blevet 
konfronteret med deres inkonsekvens i 
forhold til deres ellers så smukke 
værdier, det har jeg utrolig svært ved at 
begribe! 

I mine fantasier om den utopiske, 
anarkistiske verden, er jeg pacifist. Det 
er jeg absolut ikke i denne 
statscentrerede, kapitalistiske og 
autoritetsunderkastede verden. Jeg 
forsvarer mig på alle tænkelige måder 
imod mine undertrykkere. Det er den 
eneste form for vold jeg kan forsvare — 
for den er nødvendig! Men den 
undertrykkelse der finder sted i 


dyreudnyttelsesindustrierne er, uden 
undtagelse, fuldstændig unødvendig. Vi 
har ikke brug for noget som helst fra 
ikke-menneskelige dyr for at kunne 
overleve. Alene af den grund — én blandt 
utallige — er det etisk forkasteligt at 
støtte op om volden. Tilintetgør vi 
dyreindustrierne udelukkende ved at 
skifte læderbæltet ud med stof, og 
kødpølsen ud med tofu? Nej, selvfølgelig 
ikke, men som så mange andre etiske 
standpunkter og valg vi tager i vores 
hverdag, for at vise hvad vi står for, for 
at leve i overensstemmelse med vores 
værdier, så er et fravalg af disse såkaldte 
produkter endnu en markant måde at 
give fingeren til kapitalismen. Og 
forhåbentlig kan vi så, ikke i kraft af, 
men ved hjælp af dette standpunkt finde 
nye måder at smadre hele systemet på. 

Så, kære kammerater, stop volden mod 
de uskyldige og ret kniven mod dem der 
udnytter og undertrykker os alle! 

Ingen er frie, før alle er frie! + 

Lone Wolf 


for terrorisme i en sag om en lang 
række angreb mod autoriteternes 
verden. 

Historien startede i slutningen af 2008 
da den belgiske statsanklager på- 
begyndte en undersøgelse rettet imod 
anarkister og antiautoritære. I 2010 blev 
sagen klassificeret som en terrorismesag. 
I 2013 blev der udført en række husran- 
sagninger, og det var først da, at sagen 
kom til offentlighedens kendskab. 
Endvidere har politiet i løbet af under- 
søgelsen anvendt telefon- og rum- 
aflytning, hemmelige husransagninger, 
forsøg på infiltration, videoovervågning 
i og uden for folks hjem, samt skygget 
de mistænkte. 

Undersøgelsen blev afsluttet i 2014. 
Sagen er forelagt dommerne, og de skal 
netop nu beslutte om retssagen skal 
indledes, og i så fald med hvilke 
sigtelser. Da bladet gik til trykken var 
der endnu ingen nyheder om 
dommernes beslutning. 

Kammeraterne er anklaget for blandt 
andet medlemskab i en terror- 
organisation, at være ledere for denne 
organisation, for et angreb på en politi- 
station, samt ulovlige demonstrationer, 
ildspåsættelser, hærværk, butikstyverier, 


BE er tolv kammerater anklaget 


»Hvis det er en forbrydelse at kæmpe for frihed, 


så er uskyldig det værste man kan være.« 


opfordring til at begå terror og angreb 
på politiet. Anklagerne er rettet imod 
specifikke kammerater, og hver enkelt af 
dem er ikke sigtet for alle de beskrevne 
hændelser. 

Under anklagemyndighedens 
forberedelse af sagen udviklede den 
hypotesen om en »anarkistisk terror- 
gruppe« som især var aktiv i Brussele. 
De anklagede skal ifølge anklageren 
have »deltaget i« og »fremmet« denne 
gruppes aktiviteter. 

Når staten sætter lighedstegn mellem 
oprør og terrorisme, betyder det ikke at 
vi er nødt til at gøre det samme, men vi 
skal ikke lade os skræmme af hvilke 
begreber anklagerne anvender, eller tro 
at vi er nødt til at tage afstand til 
kammeraterne på grundlag af statens 
definitioner. Hvad enten de bliver dømt 
for terrorisme eller ej, så solidariserer vi 
os med kammeraterne og de handlinger 
de bliver anklaget for. De virkelige 
terrorister er kapitalisterne som ud- 
nytter os og staten som beskytter dem, 
samt alle de reaktionære kræfter som 
drømmer om at erstatte det nuværende 
herredømme med sin egen version af det 
hierarkiske helvede vi lever i. 

International solidaritet mellem 
rebeller er oprørets hjerteslag, og derfor 
bringer vi følgende uddrag af en tekst 
om sagen skrevet af La lime, en 
solidaritetsfond i Brusseles: 

»Opfindelsen af en terrorgruppe som 
skulle være ansvarlig for alle disse 
handlinger (om så bare ved at "have 


muliggjort dem') giver mulighed for 
nogle fantastiske fordrejninger som 
understøtter anklagerne: et bibliotek 
bliver til et rekrutteringssted; 
diskussioner bliver til hemmelige møder; 
tekster og tidskrifter som fremmer 
anarkistiske ideer bliver til manualer for 
urban guerillakrig; demonstrationer og 
møder bliver til opfordringer til 
terrorisme; affinitet mellem personer 
som kæmper sammen, og den 
selvorganisering det leder til, bliver til 
”en organiseret terrorgruppe". 
Opfindelsen af en "anarkistisk 
terrorgruppe" er tydeligvis statens 
klodsede forsøg på at reducere 
antiautoritær og revolutionær 
undergravende virksomhed til én 
organiseret gruppes” værk. Ved at 
forsøge at spærre en håndfuld 
besværlige anarkister inde, ønsker staten 
at afskrække uforsonlige rebeller fra at 
gribe til direkte aktion imod det som 
undertrykker og udnytter dem; imod det 
som ønsker at kvæle de drømme, 
muligheder, refleksioner og den kritik 
som rejser sig imod autoriteternes 
verden. 

Det som er stillet for retten, er således 
en hel konstellation af kampe, oprør, 
ideer, direkte aktioner, kritik, 
revolutionære visioner og agitation, som 
i årevis har søgt at angribe 
herredømmet. På den måde vedrører den 
sandsynligvis kommende retssag ikke 
blot de anklagede kammerater, men også 
ethvert individ, enhver anarkist, enhver 


revolutionær, enhver som gør oprør mod 
den herskende orden, enhver som ikke 
vil underkaste sig autoriteterne og som 
ikke passivt vil iagttage udnyttelse og 
undertrykkelse. De retter sigtekornet 
imod forfølgelsen af autonomi gennem 
direkte aktion, selvorganiseret kamp, 
valget at forsvare og sprede anarkistiske 
og revolutionære ideer, og at slå sig 
sammen med andre rebeller på grundlag 
af selvorganisering og autonomi. Og 
ikke mindst tager de, uden tvivl, sigte på 
en offensiv tilgang til anarkismen, som 
tager individet, affinitet og uformel 
organisering som sine startpunkter. 

Det ville være underligt at separere den 
repression som i dag rammer nogle få 
anarkister og antiautoritære, fra den 
repression som er rettet mod at 
undertvinge (ofte præventivt) al kritik 
og oprør imod den etablerede orden. Ved 
hjælp af ”terrortrusler', flygtningekrisen, 
kampagner imod kriminalitet, og åben 
krig, hæver statens repression sig i 
denne tid til nye niveauer. [...] 

At forsvare sig imod det repressive 
fremstød som forsøger at hive nogle 
kammerater for retten under mistanke 
for terrorisme, indebærer også at 
forsvare mulighederne og rummet hvor 
vi som anarkister og antiautoritære kan 
handle. Vores solidaritet med de 
anklagede kammerater tillader os også at 
konfrontere den statsrepression som 
forsøger at paralysere al undergravende 
virksomhed.« £ oir 

Følg sagen: lalime.noblogs.org 


Portræt. Fortsat fra forsiden. 


» grine lidt af hele denne absurditet. 
Husk, at politikeren altid vil tage mere, 
end politikeren giver; at den altid vil 
begrænse friheden mere end at 
muliggøre den; at den fedter sig ind, 
hvor der er allermest tørt, og hold kæft 
hvor den klynker på forkælet vis, når 


tingene går skævt. Men så ser politikeren 
muligheder: så skal den ud og vinde 
folkets gunst; bejle til folks 
godmodighed, økonomiske rationalitet 
og forfængelighed — hvilket 
Messerschmidts munddiarré giver os et 
indblik i — og således forsøge at indgyde 
forræderiske ideer om f.eks. med- og 
selvbestemmelse hos alle dem, der 


udsættes for dette fucking bavl. 

Vi skal ikke bruge de fordømte 
politikere; de skal bruge os. Vi skal ikke 
være bange for dem; de skal være bange 
for os. De skal ikke styre vores liv; og vi 
skal ikke styre deres. Men politikerne 
opgiver sgu ikke denne styring frivilligt. 
De vil gerne undertrykke og kontrollere, 
og vi vil gerne være frie. Spørgsmålet er, 


hvornår og hvordan de opdager dette 
faktum; vigtigt er det at slå fast, at 
politikerne i dén grad ikke er de eneste, 
som ser muligheder. 

Ingen fucking politikere, og ingen 
grænser for vores handlinger og 
modstand mod disse. & 

Fravælgeren 


Når mukkerten rammer plet 


Els van Daele & Herman 7. Schuurman: 
Work is a crime + "De Moker” Group. 
Roofdruk Edities, 2016 (1. udgave 2013). 
Oversat til engelsk fra hollandsk. 87 sider. 
45 kr. i Bogcaféen Halmtorvet. 


unge anarkister sig bemærket 

gennem deres angreb mod i 
særdeleshed arbejdet som værende en 
fornærmelse og ydmygelse af 
menneskeheden. »De Moker« gruppen - 
med deres manifest Arbejde er en 
forbrydelse (Work is a crime) — 
repræsenterede en torn i øjet på de 
mennesker, der både dengang troede — 
og i dag tror — at det lader sig gøre, at 
arbejde sig ud af kapitalismens jerngreb, 
og at man kan undskylde sig med ikke at 
være bevidst om arbejdet som 
kapitalistisk undertrykkende og 
umenneskeliggørende. »De Moker« 
(dansk: mukkerten) bestod af ca. 500 
unge spredt ud over hele Holland, og de 
var aktive fra slutningen af 1923 til 
omkring sommeren 1928, hvor gruppen 
siden 1927 havde forandret sig 
betragteligt rent ideologisk og 
strategisk. Gennem udgivelse af et 
magasin af samme navn, 
propaganderede »De Moker« ivrigt, 
særligt imod kapitalismen, men også 
militarismen fik en dolkende og 
eksplosiv kritik, her af Herman J. 
Schuurman, forfatter til Arbejde er en 
forbrydelse, med henvisning til 1. 
verdenskrigs stålstormende massemord: 


Fe Holland gjorde en gruppe 


»Vi er unge, og vi vil leve. Forstår du 
det, læser [...], morder! VI VIL LEVE! 
Læser, du tolererer alt, hvad der er 
umenneskeligt; læser, du kollaborerer 
med dette samfund som et andet får 
uden rygrad: læser, du tolererer det…« 

På samme tid hyldede de sabotagen, 
strejken og — paradoksalt nok — én 
enkelt type arbejde: arbejdet henimod en 
total destruktion af det bestående på 
mukkert'sk vis. 

Forfatteren Els van Daele har formået 
at støbe en simpel overskuelig 
komposition sammen med en kort intro, 
efterfulgt af Arbejde er en forbrydelse- 
manifestet. Herefter følger historien om 
»De Moker« i deres ca. 5 år lange 
levetid; deres forhold til andre 
anarkistiske grupper i Holland, forholdet 
mellem anti-autoritære i byerne og på 
landet m.m. Ovennævnte afsnit, der 
underholder læseren om disse aspekter 
er — ligesom resten af bogen — meget 
læselige, og ret relevante, ikke mindst 
fordi de i høj grad kan perspektiveres til 
disse tider. Den anti-autoritære 
revolutionære bevægelse her til lands 
burde eksempelvis lægge sig meget mere 
i brechen for at koordinere mellem 
hinanden, og ikke mindst intensivere 
fokusset på at internationalisere 
bevægelsen med henblik på eksplosiv 
udvikling, jagten på den anarkistiske 
grænseløshed og lovløshedens 
hvedebrødsdage. Men ligesom »De 
Moker« på mange måder var det, skal vi 
være påpasselige med at acceptere tiltag, 

vi solidariserer os med, for 
så på samme tid at 
acceptere tiltag, der går os EM 
imod. Det er ikke nemt at 

stå alene, men det gør det 


the rebellom 
Hbertaria 
roaring tw 


ikke mindre nødvendigt, og IRS ens, 

alle er i sidste ende 
undværlige i kampen for 
den ultimative frihed. 
Bogen er et forfriskende 
(ind)spark til dagens 
tiltrængte debat om 
reformerende tiltag på 
arbejdspladsen, arbejdets 
egentlige plads i det frie og 
antiautoritære samfund, og 
i det hele taget 
pacificerende tiltag, der i 
allerhøjeste grad 
reproducerer det bestående 
samfundshierarki. 
Fagforeningerne skal ifølge »De 
Moker« ses i et kritisk lys, da de anses 
for at være på arbejdsgivernes side, og 
her må man ikke glemme den rådne, 
danske tradition. Det startede i 1899 med 
Septemberforliget, hvor det bl.a. blev 
slået fast at arbejdsgiveren leder og 
fordeler arbejdet, men den slags 
repressive tiltag hører ikke kun en fjern 
fortid til; 118 år senere — tidligere i år — 
besluttede fagforeningseliten sig så igen 
for at stække lønslavernes handlefrihed 
ved at tillade en forlængelse af 
arbejdsugen på bossernes præmisser. De 
havde tilmed den frækhed at tale ned til 
nejsigerne med rationaliseringen, at de 
afvigende” blot ikke var tilstrækkeligt 
bevidste om aftalens fordele. Absurd! 
Bogen om »De Moker« er 

Unmasked musings 


Speech is in no way a sufficient 
building of bridges between ideals and 
reality: actions are in order, especially 
when they are out of order, with or 
without a mask. 


inding yourself in a risk-filled 

situation, where beatings and 

arrest are a possibility, is calling for 
personal protection, and, among other 
measures taken, this can be realised by 
the use of masking up, thereby possibly 
minimising adversity. This does not 
necessarily mean that the mask will 
protect you from direct harm 
(discussions concerning the effect of 
masking up in the presence of chemical 
weaponry such as tear gas flourish). 
Nevertheless, it can still do much good 
for your well-being. The mask can 
function as a cloak of calmness when 
shit hits the fan, and counterproductive 
feelings and behaviours come knocking. 
In this way, the mask is acting the role 
of support in a situation of rupture, 
when the chaos that operates around 
you may affect you negatively — even if 
you are deliberately reproducing and 
improving this chaos. Perhaps this 
sounds trivial, but with a tool like 
masking up, you can develop your 
response toward any kind of oppression. 
It can assist you in teaching yourself to 
think and act clearly and rationally in 
anxiety-provoking situations, thereby 
upholding your attentiveness. However, 
the fear within you is not to disappear 
entirely, because it keeps you on edge; 


keeps you detail oriented; keeps you in 
the now. Furthermore, fearlessness can 
be harmful to you and, to other people 
as well, depending on your choice to 
enter any kind of agreed-upon alliance 
of resistance. Needless to say, a loose 
cannon is only useful in its entirety 
when it is pointed against our enemies, 
and not ourselves. Conversely, at the 
other end of the spectrum, this fear must 
not overcome you either, endangering 
yourself and others. 

The calmness mentioned above may 
be connected with the minimising risk 
of identification, which in itself works in 
your favour. However, masking up does 
not mean that you cannot be identified 
with certainty, and even if that was 
actually possible to achieve, certainty 
can easily become a pipe dream in the 
hands of the authorities. It is important 
to be aware of the fact that more often 
than not, they do not need to make a 
positive ID to oppress you in any way 
they see fit. If they feel you are who 
they are looking for; if they believe you 
to be their hunted perpetrator — then 
masked or not, they will come for you 
with everything they have. Their 
limitations long gone, and hypocrisy 
proportionally revealed. We need to be 
ready for this. 


Resist the enchantments 

When Søren Pape Poulsen, the current 
minister of justice of the Danish state, is 
calling for a self-induced unmasking of 
anti-authoritarian rebels with the 
reasoning behind it that by doing this, 
people stand up for their own actions, it 
is nothing more than a ridiculous excuse 
for bringing down oppression on these 
destructive, threatening and 
uncontrolled individuals. Someone like 
Pape Poulsen does not give two scoops 
of shit whether or not people stand 
behind their actions. He is a politician; 
his profession results in a de facto 
immunity. He gets off either by obeying 
the law as a vulgar testament to his own 
creation, or by disobeying it, because he 
knows it is possible for him to do so 
with impunity. Clearly, people should 
stand behind their own actions, but that 
has nothing to do with unmasking 
yourself in an act of liberating 

destruction against any kind of 
authority, or against any other kind of 
other unjust limitation. Fighting off 
imprisonment and beatings, avoiding 
compromises and reformism, and not 
confusing natural born rights with 
statist privileges, is forever present, and 
it demands our individual and collective 
embrace. 


Freedom and destruction unmasked 
Masking up will not determine the 
everlasting need for rebellion in an 
authoritarian world, and not in a million 
years does it hide the needs and desires 
for life affirming fulfilment and freedom. 
It will never pose a deviating factor in 
our actions of confrontation against true 
adversaries such as cops, elected officials 
or C.E.O.s, and, every accessory of 
human treason they can bring upon us, 
be it a cage, a domesticized animal or a 
cease-and-desist letter, will not go 
unanswered. Masking up is a choice you 
make, and not a precondition for any 
kind of insurrection. However, I will 
indulge myself with the following 
sentiment: The beauty of a naked face 
consisting of cutting gazes, shadowy 
human features and facial expressions of 
hope and justice, all of which are 
coloured in blazing flames only a stone- 
throw away, is something to admire and 
encourage — even if it is not to become a 
personal realisation of your own. & 

Plee Styke Obbs 


anbefalelsesværdig til 
dem, der ønsker at se rå 
kritik udforme sig uden at 
lægge fingre imellem; til 
dem, der ønsker et indblik 
i de antiautoritære 
strømninger i kølvandet 
på 1. verdenskrig 
(Holland forholdt sig 
neutralt), hvor fascismen 
så småt begyndte at tage 
fat i Europa; ikke mindst 
til dem, der hader 
arbejdet som vi kender 
det, og som i den 
forbindelse skal bruge 


nogle gode argumenter, 


enten til den næste 
evalueringssamtale med 


chefen, eller til at underminere 
jobcentrenes og 
jobparathedsvurderingernes eksistens. 

»Vi vil ikke destrueres af kapitalismen, 
derfor er kapitalismen nødt til at blive 
destrueret af os.« For mig summer det 
meget godt op, hvad De Moker forsøgte 
at udtrykke og udbrede i forhold til 
arbejdets repressive karakter. Det eri 
dag vigtigt, at denne kritik ikke 
marginaliseres i mødet med den 
indgroede lyst og vilje til at arbejde, som 
de fleste af os har. Det faktum, at 
kritikken er gammel gør den langt fra 
forældet, og hvis vi hver for sig og 
sammen tilmed kan gå fra at kritisere 
arbejdet teoretisk, til at praktisere denne 
kritik, er vi rigtigt godt på vej. Eller som 
van Daele skriver: »Fra en lille gnist kan 
der opstå en flamme.« & 

Anmelderen 


Hvis vi ikke arbejder for kapi- 
talens destruktion, arbejder vi for 
menneskehedens destruktion. 

Det er derfor, at vi bevidst vil sabotere 
ethvert kapitalistisk foretagende; vi vil 
være en byrde for samtlige chefer. | til- 
fælde af at vi - den oprørske ungdom - 
skal arbejde, skal materialer, maskiner og 
produkter gøres ubrugelige. Igen og igen 
vil tandhjul hoppe af, stumper og stykker 
flyve fra skær og kiler, og det mest nød- 
vendige værktøj vil være pist væk > vi vil 
dele opskrifter og metoder imellem os. 

Vi vil ikke destrueres af kapitalismen, 
derfor er kapitalismen nødt til at blive 
destrueret af os. 

Vi ønsker at skabe som frie individer, 
ikke arbejde som slaver; derfor vil vi 
smadre slavesystemet. Kapitalisme eksi- 
sterer udelukkende på grund af arbej- 
dernes arbejde, og således vil vi ikke være 
arbejdere, men sabotere arbejdet.« 

Uddrag af »Arbejde er en forbrydelse« 
fra bogen De Moker. 


Orkånen 


Bidrag til »Orkanen« 

Vi modtager: Artikler (en A4 side, ca. 5000 
anslag), læserbreve (en halv A4 side, ca. 2500 
anslag), billeder, tegninger, digte 0.a. Send per e- 
mail. Vi accepterer tekster på dansk og engelsk. 
Næste nummer: Den 6. august. 

Deadline: Den 31. juli. 

Kontakt: orkanenØriseup.net 

Oplag: 200 

Gamle numre: orkanen.noblogs.org 
Donationer: Du kan donere penge til bladet i 
Bogcaféen Halmtorvet. Husk at sige, at pengene 
er til »Orkanen«. Bogcaféen Halmtorvet er ikke 
ansvarlig for udgivelsen af »Orkanen«. 


Contribute to "Orkanen” 

We recieve: Articles (one A4 page, about 5000 
keystrokes), letters (a half A4 page, 2500 
keystrokes), images, poems, etc. Send by e-mail. 
We accept texts in Danish and English. 

Next issue: 6th of August. 

Deadline: 31th of July. 

Contact: orkanenØriseup.net 

Circulation: 200 

Old issues: orkanen.noblogs.org 

Donations: You can give money to the 
newspaper in Bogcaféen Halmtorvet. Remember 
to say that the money is for "Orkanen”. Bogcaféen 
Halmtorvet is not responsible for publishing it. 


